Digue'm quines entitats apareixen en el text següent:
que Junts serem el baluard que no permetrà que facin amb Catalunya el que estan fent a l’Ajuntament de Barcelona. En tot cas, vostès donen estabilitat a un govern que té alguns projectes molt importants de país, com convertir l’aeroport del Prat en un hub aeroportuari intercontinental, els jocs olímpics, després de la consulta a què ens hem compromès, o projectes per dinamitzar el turisme sostenible i de qualitat. El que sí que esperem és que vostès a més no impediran que arribin els 1.600 milions destinats al fons covid, i que va aconseguir el nostre grup a Madrid. Això sí que seria treballar contra els catalans. Aquest cap de setmana li he sentit dir, senyora Albiach, que els comuns volen que fins al darrer euro arribi a les llars catalanes. Però, senyora Albiach, si el quaranta per cent dels impostos que paguem els catalans a Madrid se’n van i no tornen. Vagi a reclamar aquest quaranta per cent; si es creu el que diu, lluitin per eliminar el dèficit fiscal. Siguin valentes, no siguin negacionistes del dèficit fiscal, assumeixin que és una realitat i pugin al tren de la independència. Recordin també que si volen negociar qualsevol canvi en els pressupostos, caldrà aprovar-lo a les comissions, i el meu grup no està en disposició d’aprovar polítiques en contra de la Catalunya del «sí»; Junts per Catalunya és la garantia perquè vostès no malmetin Catalunya com han fet amb Barcelona. Ah, i, senyora Albiach, esperem que ara ja demanarà que aixequin el veto als membres de Junts a la taula de diàleg, eh? Esperem. Senyor Illa, vostè és el cap de l’oposició i per definició lidera la contra al Govern, però també li recordem que cap altra majoria és possible en aquesta cambra, amb vostè de president. I, per tant, per responsabilitat podria no haver presentat la moció i permetre que els ciutadans de Catalunya tinguessin aquests millors pressupostos sense problemes. (Remor de veus.) Evidentment, amb els del 155 no hem volgut negociar en cap moment i entendrà..., i entendrà que això seguirà sent així mentre les polítiques reals del Govern espanyol segueixin sent de repressió amb els més de tres mil afectats pel procés, de persecució del president Puigdemont i de tots els exiliats, i mentre no es respecti el dret d’autodeterminació i l’amnistia per als represaliats.
Catalunya : Entitat_Geopolítica, Ajuntament de Barcelona : govern, Madrid : Entitat_Geopolítica, Albiach : polític, Junts per Catalunya : partit_polític, Barcelona : Entitat_Geopolítica, Junts : partit_polític, Illa : polític, Govern : govern, Puigdemont : polític, aeroport del Prat : aeroport, Govern espanyol : govern, jocs olímpics : esdeveniment_esportiu, catalans : grup_humá